|  |
| --- |
|  |
|  |
|  |
|  |

Muinaismuistolain uudistamista valmisteleva seurantaryhmä

Kokous 1/2021

|  |  |
| --- | --- |
| Aika | Keskiviikko 14.4.2021 klo 13.00-16.00 |
| Paikka | Etäkokous Teams-sovelluksella |
| Osallistujat | Ylijohtaja Riitta Kaivosoja, opetus- ja kulttuuriministeriö, puheenjohtajaHallitussihteeri Matleena Haapala, ympäristöministeriöVs. osastonjohtaja Pirjo Hamari, Museovirasto Professori Vesa-Pekka Herva, Oulun yliopistoHallitusneuvos Joni Hiitola, opetus- ja kulttuuriministeriöPuheenjohtaja Tuomas Aslak Juuso, saamelaiskäräjätYli-intendentti Jutta Kuitunen, MuseovirastoKulttuuriasiainneuvos Päivi Salonen, opetus- ja kulttuuriministeriöTutkimuspäällikkö Hannu Takala, Lahden kaupunginmuseoYli-intendentti Helena Taskinen, MuseovirastoHallitusneuvos Hanna Kiiskinen, opetus- ja kulttuuriministeriö, sihteeriLakimies Juha Maaperä, Museovirasto, sihteeriErikoistutkija Päivi Maaranen, Museovirasto, sihteeriErityisasiantuntija Annika Collin, ympäristöministeriö |

# Kokouksen avaus ja esityslistan hyväksyminen

Puheenjohtaja avasi kokouksen. Hyväksyttiin esityslista.

# Työryhmän työsuunnitelma, kevät 2021

Hanna Kiiskinen esitteli työryhmän kevään työsuunnitelman.

# Lain tarkoitus

Juha Maaperä esitteli työryhmän keskustelujen perusteella luonnostellun pykälän lain tarkoituksesta. Keskustelussa nousi esiin se, että saamelaisten kulttuuri-itsehallinnon edistämisen on tärkeä näkyä lain tarkoituksesta. Todettiin, että palataan tarkoituksen määrittelyyn työn edetessä.

# Lain soveltamisala

# Juha Maaperä alusti asiaa. Sovittiin, että edetään valmistelussa siten, että lakia sovelletaan arkeologisen kulttuuriperinnön suojeluun. Tämä tarkoittaisi sitä, että määritellään kohteet, jotka on rauhoitettu lain nojalla (kiinteät muinaisjäännökset), minkä lisäksi mahdollistetaan myös muun arkeologisen kulttuuriperinnön suojelu erillispäätöksin.

# Lain soveltamisalan rajaukset ja sen vaikutukset

Juha Maaperä alusti asiaa**.** Keskusteltiin erilaisista mahdollisista aikarajoista ja muista rajauksista sekä niiden vaikutuksista. Keskustelussa nousi esiin mm. vaikutusarviointien merkitys, kaavoituspäätösten ja suojelupäätösten suhde sekä tarve pohtia sitä, tulisiko myös merialueiden talousvyöhykkeet sisällyttää lain soveltamisalan piiriin.

# Suojeluhallinnon toimijat

Juha Maaperä alusti asiaa. Keskustelussa nousi esiin se, että tehtävien keskittämisessä nykyistä enemmän Museovirastolle tulee huomioida mm. hyvän hallinnon vaatimukset ja tarvittavat resurssit. Keskusteltiin myös suojelupäätösten ja kaavoituksen suhteesta.

# Saamelaisten itsemääräämisoikeuteen liittyvät asiat

Tuomas Aslak Juuso piti saamelaiskäräjien puheenvuoron. Käytiin alustava keskustelu asiasta ja todettiin, että palataan asiaan erillisselvityksen valmistumisen jälkeen.

# Kokouksen päättäminen

Puheenjohtaja päätti kokouksen klo 16. Seuraava seurantaryhmän kokous on 15.6.2021.

|  |
| --- |
| Vastaanottajat |
| Kopion saajat |